**ი ნ ფ ო რ მ ა ც ი ა**

ქალაქ ქუთაისის მუნიციპალიტეტის საკრებულოს საფინანსო-საბიუჯეტო

 კომისიის თავმჯდომარის, მაჟორიტარი დეპუტატის **კახაბერ ბოჭორიშვილის** მიერ 2021 წელს გაწეული მუშაობის

შ ე ს ა ხ ე ბ

ქალაქ ქუთაისის მუნიციპალიტეტის საკრებულოს საფინანსო-საბიუჯეტო კომისია თავის საქმიანობას ახორციელებს საქართველოს ორგანული კანონის „ადგილობრივი თვითმმართველობის კოდექსი“ შესაბამისად, საკრებულოს რეგლამენტით, ქალაქ ქუთაისის მუნიციპალიტეტის საკრებულოს საფინანსო-საბიუჯეტო კომისიის დებულებითა და სხვა ნორმატიული აქტებით.

საკრებულოს საფინანსო-საბიუჯეტო კომისია აქტიურად მონაწილეობს საკრებულოში შემოსული პროექტების განხილვაში, ამზადებს დასკვნებს და შემდგომში მიღების მიზნით გადასცემს შესაბამის ორგანოებს. საფინანსო-საბიუჯეტო კომისია აქტიურად იყო ჩართული ქალაქ ქუთაისის მუნიციპალიტეტის 2021 წლის ბიუჯეტის ფორმირებასა და ქუთაისის მუნიციპალიტეტის საშუალოვადიანი პრიორიტეტების დოკუმენტის განხილვაში. 2021 წლის ბიუჯეტის პარამეტრების ფორმირებისას კომისიამ ყველა სამუშაო შეხვედრაში, ყველა სამსახურთან მიიღო მონაწილეობა პარამეტრების შეთანხმების პროცესში.

მუშაობის კოორდინირების მიზნით კომისიამ შეიმუშავა და დაამტკიცა 2021 წლის სამუშაო გეგმა, რომელიც გახდა კომისიის ძირითადი სამუშაო დოკუმენტი. გეგმის მიხედვით, კომისიის სხდომებზე ხდება ანგარიშვალდებული ორგანოებისა და თანამდებობის პირების განვლილი პერიოდის საქმიანობის და სამომავლო პერსპექტივების განხილვა. წინასწარ ცნობილი განრიგის მიხედვით, ანგარიშვალდებული ორგანოები კომისიაში წარმოადგენენ ინფორმაციას, რომელიც ეგზავნებათ კომისიის წევრებს.

საანგარიშო პერიოდის განმავლობაში, 2021 წელს, მოწვეული და ჩატარებული იქნა საფინანსო-საბიუჯეტო კომისიის 9 (ცხრა) სხდომა, განხილულია 18 (თვრამეტი) საკითხი.

ჩატარებული ყველა სხდომა იყო საჯარო.

ჩაშლილი ან გადადებული არ ყოფილა საფინანსო-საბიუჯეტო კომისიის არცერთი სხდომა. ყველა მათგანზე იყო მოწვეული აღმასრულებელი ორგანოს წარმომადგენლები.

საანგარიშო პერიოდში კომისიამ იმსჯელა შემდეგ ძირითად საკითხებზე:

1. განიხილა 2020 წლის ბიუჯეტის შესრულების შედეგები და წარადგინა შესაბამისი წინადადებები;
2. მომზადდა წინადადებები და რეკომენდაციები ქალაქ ქუთაისის მუნიციპალიტეტის 2021 წლის ბიუჯეტის შესახებ და მიეწოდა ქალაქ ქუთაისის მუნიციპალიტეტის მერიას;
3. კომისიამ 2021 წლის 23 თებერვალს ძალადაკარგულად გამოაცხადა „ქალაქ ქუთაისის მუნიციპალიტეტის 2020 წლის ბიუჯეტის დამტკიცების შესახებ“ ქალაქ ქუთაისის მუნიციპალიტეტის საკრებულოს 2019 წლის 25 დეკემბრის N133 დადგენილება;
4. კომისიამ 2020 წლის 24 ნოემბერს განიხილა 2021 წლის ბიუჯეტის პირველი ვარიანტი, მოამზადა დასკვნა, წინადადებები და რეკომენდაციები;
5. კომისიამ 2020 წლის 29 დეკემბერს განიხილა 2021 წლის ბიუჯეტის შესწორებული, კორექტირებული ვარიანტი, მოამზადა დასკვნა და მისცა მას რეკომენდაცია საკრებულოს სხდომაზე განსახილველად;
6. განხილულ იქნა ქუთაისის მუნიციპალიტეტის 2021 წლის ბიუჯეტში ინფრასტრუქტურული პროექტების მოცულობები და მათი მოსალოდნელი სოციალურ-ეკონომიკური ეფექტიანობა;
7. განხილულ იქნა საკრებულოს თავმჯდომარის მომართვა - პანდემიის მდგომარეობის გათვალისწინებით ქალაქ ქუთაისის მუნიციპალიტეტის 2021 წლის ბიუჯეტში საკრებულოს ზოგიერთი ადმინისტრაციული ხარჯების რიგი მუხლების შემცირების მიზანშეწონილობის შესახებ;
8. სისტემატურად ხდებოდა ქალაქ ქუთაისის მუნიციპალიტეტის მერიის შესაბამისი სამსახურების მონიტორინგი და ანგარიშგება, რაც აისახა კიდეც კომისიის სამუშაო გეგმაში.
9. მოსმენილ იქნა თვითმმართველობის მიერ დაფუძნებული ორგანიზაციების ანგარიშები.

საფინანსო-საბიუჯეტო კომისიის სხდომებზე განხილულ იქნა შემდეგი საკითხები:

1. „ქალაქ ქუთაისის მუნიციპალიტეტის 2021 წლის ბიუჯეტის პროექტი“. მომზადდა და საკრებულოს მიეწოდა შესაბამისი დასკვნა;
2. „ქუთაისის მუნიციპალიტეტის საშუალოვადიანი პრიორიტეტების დოკუმენტის პროექტის განხილვა (2021-2024)“. მომზადდა და საკრებულოს მიეწოდა შესაბამისი დასკვნა;
3. „ქალაქ ქუთაისის მუნიციპალიტეტის 2021 წლის ბიუჯეტის დამტკიცების შესახებ“ ქალაქ ქუთაისის მუნიციპალიტეტის საკრებულოს 2020 წლის 30 დეკემბრის N167 დადგენილებაში ცვლილების შეტანის თაობაზე საკითხების განხილვა. სულ განხილულია 5 ცვლილება. ყველა მათგანზე მომზადდა და საკრებულოს მიეწოდა შესაბამისი დასკვნები;
4. შეფასდა ქ.ქუთაისის მუნიციპალიტეტის ბიუჯეტის 2020 წლის შესრულების მდგომარეობა. მომზადდა და საკრებულოს მიეწოდა შესაბამისი დასკვნა;
5. განხილულ იქნა ქალაქ ქუთაისის მუნიციპალიტეტის მერიის სამსახურების მიერ 2021 წლის დასაფინანსებელი ღონისძიებების და პროგრამების მიმდინარეობა;
6. კომისიამ საკრებულოს განსახილველად წარუდგინა 2 სამართლებრივი აქტის პროექტი. სამივე პროექტზე მიღებულ იქნა შესაბამისი გადაწყვეტილება.

**საფინასო-საბიუჯეტო კომისიის შემდეგი საანგარიშგებო პერიოდის ძირითადი პრიორიტეტებია:** 2021 წლის ბიუჯეტის შესრულების მონიტორინგთან დაკავშირებულ სამუშაოებში მაქსიმალური ჩართულობის უზრუნველყოფა; საკრებულოსათვის დასკვნების წარდგენა მის კომპეტენციას მიკუთვნებული სამართლებრივი აქტების პროექტებთან დაკავშირებით; ქალაქ ქუთაისის მუნიციპალიტეტის მერიის შესაბამისი სამსახურების მონიტორინგი და ანგარიშგება (მათ მიერ ცალკეული პროგრამების განხორციელების მიმართულებით); ძირითადი პრობლემატური საკითხების შესწავლა-გაანალიზება შემდგომი რეაგირებისათვის, საჭიროების შემთხვევაში საკრებულოს სხდომაზე განხილვის მიზნით; ფიზიკურ და იურიდიულ პირთა განცხადებების განხილვა, მათზე სათანადო რეაგირება.

სამაჟორიტარო უბნებში მასშტაბური იყო საგზაო სამუშაოები, განსაკუთრებით აღსაიშნავია მისასვლელი გზების მოწესრიგება (ასფალტისა და ბეტონის საფარით), ანაფრეზის გაშლა სხვადასხვა მისამართებზე და კორპუსებთან მისასვლელი საფეხმავლო ბილიკების გაკეთება.

მაჟორიტარის უშუალო ძალისხმევით პერიოდულად მიმდინარეობდა შემდეგი სამუშაოები:

* გათიბვითი სამუშაოები;
* ხეების გადაბელვა;
* დასუფთავების სამუშაოები/ნარჩენებისაგან გაწმენდა;
* გაჭედილი საკანალიზაციო ქსელის მოწესრიგება;
* გარეგანათების ნათურების ცვლილება;
* ქვეწარმავლების საწინაარმდეგოდ შეწამვლა;
* სანიაღვრეების გაწმენდა;
* ანაფრეზის გაშლა სხვადასხვა ლოკაციაზე.

2021 წლის განმავლობაში გრძელდებოდა ყოველკვირეული შეხვედრები მოსახლეობასთან, ყოველი კვირის ხუთშაბათს. ამ პერიოდის განმავლობაში თითქმის 500 მოქალაქესთან გაიმართა შეხვედრა ოფისში, ხოლო გასვლით შეხვედრებზე, კორპუსებში, 1600 მოქალაქესთან, სადაც ხდებოდა მათი პრობლემების გაცნობა-რეაგირება.

2021 წლის განმავლობაში ქალაქის მერთან მაჟრიტარის უშუალო შუამდგომლობით ერთჯერადი მატერიალური დახმარება გაეწია 45 მოქალაქეს, საერთო თანხით 11 700 ლარი

სამაჟორიტარო ტერიტორიაზე განხორციელებული მნიშვნელოვანი სამუშაოებიდან აღსანიშნავია:

1. ნიკეას მე-2 შესახვევში განხორციელდა ტროტუარების ფორმირება და სრულად სრულად შეყვანა;
2. ნიკეას 19 #96 (ე.წ. „გარადოკი“) განხორციელდა სკვერის კეთილმოწყობა;
3. ნიკეას მე-2 შესახვევის N40 სკოლის მიმდებარედ მოეწყო სკვერი;
4. ნიკეას მე-2 შეს. #13 -ის მიმდებარედ მოეწყო სკვერი;
5. ნიკეას მე-2 შეს. # 30-ში მოეწყო სტადიონი;
6. ნიკეას NN1/2, 1/3, 1/4, 1/5 და 1/9-ში მოეწყო საბავშვო ატრაქციონი;
7. ნიკეას 64-ის მიმდებარედ მოეწყო სპორტული ტრენაჟორი;
8. ნიკეას მე-2 შეს. #3-ის მიმდებარედ მოეწყო საბავშვო ატრაქციონი;
9. ნიკეას 1-ლი შეს. #12 დაიგო გზა;
10. ნიკეას 19 #7, 63 დაიგო გზა;
11. ნიკეას 1/8 დაიგო ეზო;
12. ნიკეას 19 #64 დაიგო ეზო;
13. მაისურაძის N1 და N11-ში განხორციელდა სადარბაზოების რეაბილიტაცია;
14. ნიკეას N48-ში არსებულ სკვერში მოეწყო საბავშვო ატრაქციონი;
15. ძელსკამები დაიდგა სხვადასხვა ლოკაციებზე (ნიკეასმე-2 შეს. #1ნიკეას 2 შეს. # 8, ნიკეას 19 #66);
16. ნიკეას 2 შესახვევის N18, ნიკეას 19 N66 და ნიკეას ქუჩის 1-ლი ჩიხის N4 განხორციელდა ეზოს ასფალტ-ბეტონით მოპირკეთება;
17. ნიკეას N40 ბინის მიმდებარედ, არხის სანაპირო ზოლის შეღობვითი სამუშაოები განხორციელდა;
18. ნიკეას 54ა მიმდებარე ჩიხთან დაიდგა გარეგანათების ბოძები;
19. კ. გამსახურდიას ქუჩაზე განხორციელდა ასფალტის საფარის ორმოული შეკეთების სამუშაოები;
20. დასრულდა ნიკეა-ავანგარდის დამაკავშირებელი ჭეიშვილის ქუჩის გზის რეაბილიტაციის ტენდერი და მოკლე ხანში დაიწყება სამუშაოები.